[image: Discover University of Wales Trinity Saint David] 
ATODIAD GA36c

	MANYLEB ASESU LEFEL 6 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	BA Perfformio / BA Theatr Gerddorol

	Modwl:
	Prosiect Annibynol

	Cod y modwl:
	ADPA6000C
	Cyfraniad at Asesiad Cyffredinol y Modwl  (%):
	100%

	Darlithydd:
	Angharad Lee / Tori Johns
	Gwiriwr Mewnol:
	Angharad Lee

	Teitl yr Aseiniad:
	Gwaith Cwrs
	Nifer o eiriau (neu’r cyfwerth): 
	Cynhyrchiad a Cofnod Proses

	Dyddiad cyflwyno:
	Wythnos perfformiadau : w/d Ebrill 27, 2026

Portffolio: w/d Mai 11, 2026
	Dyddiad dychwelyd marciau dros dro ac adborth ysgrifenedig: 
	Mehefin 22, 2026 

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb:
Bydd gwaith a gyflwynir hyd at wythnos yn hwyr yn cael ei gapio ar 40% ar gyfer y cynnig cyntaf a dyfernir marc o 0% am waith ail-asesu. Dim ond os oes hawliad amgylchiadau esgusodol cymeradwy y gellir diddymu cosbau am gyflwyno'n hwyr.
Bydd gwaith a gyflwynir fwy nag wythnos yn hwyr yn cael ei ystyried fel gwaith heb ei gyflwyno ac ni chaiff ei farcio. Gellir ystyried y gwaith fel cyflwyniad i’w ail-asesu os caiff ei gynnig gan Fwrdd Arholi neu os oes hawliad amgylchiadau esgusodol cymeradwy. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   





	Deilliannau Dysgu’r Modwl 
(o faes llafur y modwl)

	
Ar ôl cwblhau’r modwl hwn yn llwyddiannus, dylai’r myfyriwr allu:

• Arddangos sgiliau deallusol wrth ddynodi pwnc, problem neu her briodol i’w harchwilio
sy’n berthnasol i’w maes astudio a ffurfio cynllun addas i’w ymchwilio ymhellach gan 
ddefnyddio dulliau archwiliadol perthnasol er mwyn llunio ymateb.

• Dangos gwybodaeth fanwl a dealltwriaeth feirniadol o’r egwyddorion sy’n 
angenrheidiol i ategu eu haddysg o fewn eu maes astudio dewisol a thechnegau 
datrys problemau sy’n berthnasol i hyn. 

• Dangos meddwl annibynnol a gwerthuso beirniadol wrth lunio darn o waith 
annibynnol, gan arddangos sgiliau trosglwyddadwy trwy ddefnyddio menter a 
chyfrifoldeb personol wrth gynllunio eu dysgu eu hunain a’u hunanreolaeth.

• Trefnu eu gwybodaeth a’u dysgu trwy ddefnyddio amrywiaeth o gyfryngau, a 
chyflwyno’u gwaith yn briodol mewn ffordd sy’n ddealladwy i gynulleidfaoedd 
arbenigol ac anarbenigol.









	
DISGRIFIAD O’R DASG



[bookmark: _Hlk157420541]Defnyddio Deallusrwydd Artiffisial Cynhyrchiol mewn Asesiadau 
(Y darlithydd i ddynodi Gallwch/Na allwch neu Gywir/Anghywir yn erbyn pob elfen)

	YMCHWIL
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i’ch cefnogi wrth ymchwilio, yn cynnwys chwilio am lyfryddiaeth, defnyddio offer i grynhoi, cymharu deunyddiau a’u dadansoddi. 
	Gallwch ☒

Na allwch ☐

	STRWYTHUR
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i’ch cefnogi wrth strwythuro eich gwaith, yn cynnwys llunio strwythur dadl drafft, dynodi adrannau a phenawdau ac ati.
	Gallwch ☐

Na allwch ☒

	PRAWF DDARLLEN
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i wirio eich testun/creadigaeth eich hun am wallau gramadegol a chystrawennol, yn cynnwys aralleirio eich gwaith eich hun o fewn safonau penodol.
	Gallwch ☐

Na allwch ☒

	YSGRIFENNU
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu testun i’w gyflwyno. 
	Gallwch ☐

Na allwch ☒

	CREADIGOL
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu deunyddiau creadigol, megis delweddau. 
	Gallwch ☐

Na allwch ☒

	RHAGLENNU 
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu a gwirio cod.
	Gallwch ☐

Na allwch ☒

	DIM
	Ar gyfer yr asesiad hwn, ni chaniateir i chi ddefnyddio unrhyw fath o gymorth drwy Ddeallusrwydd Artiffisial Cynhyrchiol.  Mae hyn yn cynnwys cymorth ymchwil, cymorth strwythur, cymorth ysgrifennu / prawf ddarllen a chymorth creadigol.
	Cywir ☐

Anghywir ☒


CYFARWYDDIAD AI
Rhaid i bob myfyriwr, os yw wedi defnyddio AI ai peidio, gynnwys cydnabyddiaeth ar ddechrau eu 	cyflwyniad am sut/pa ffordd y maent wedi defnyddio AI.
Mae geiriad y cydnabyddiaeth yn benodol ac mae’n rhaid ei ddilyn fel y mae yn y Canllawiau 		Cydnabyddiaeth AI. (Gweler isod.)
Llenwch y cydnabyddiaeth isod a’i fewnosod ar dudalen deitl eich gwaith ysgrifenedig.
Cofiwch gadw copïau o’ch drafftiau, nodiadau a chyfeirlyfrau eraill.
(Gweler tudalennau 37 a 38 o’r ‘AI Yn Asesiad’ Llawlyfr ar dudalen Moodle y modiwl am ragor o 		wybodaeth a chyfarwyddiadau.)
----------------------------------------------------------------------------------------------------------------------

“Cydnabyddaf ddefnyddio [Offer AI] [(url Offer AI)] ar [Dyddiad] i [Pwrpas fy ngwaith].
Defnyddiais y prompt(au):
[Prompt]
[Prompt]
[Prompt]
Cadarnhaf nad wyf wedi cyflwyno unrhyw destun a gynhyrchwyd gan AI fel fy ngwaith fy hun. 		Cadarnhaf fod gen i gopïau o’m drafftiau, nodiadau, a chyfeirlyfrau eraill a ddefnyddiais cyn ac ar ôl 	defnyddio offer AI y gallaf gael fy ngofyn i’w darparu fel tystiolaeth.”

------------------------------------------------------------------------------------------------------------------

Mae’r prosiect hwn yn hynod annibynnol ac mae’n ofynnol i chi gael mynediad llawn at yr holl adnoddau ar-lein ar dudalen y Prosiect Annibynnol ar Moodle. Rhaid i chi gwblhau’r rhan hon o’r modiwl yn annibynnol gyda eich tiwtor goruchwylio.
Unwaith y bydd prosiect wedi’i gytuno arno, bydd tiwtor goruchwylio yn cael ei ddyrannu i chi, a byddwch yn cysylltu â nhw drwy gydol y modiwl drwy gyfarfodydd tiwtorial. Gall y rhain fod yn diwtorialau grŵp neu’n rhai unigol, yn dibynnu ar natur eich prosiect. Chi sy’n gyfrifol am gysylltu â’ch tiwtor i drefnu’r apwyntiadau hyn.


Fformat Portffolio a Chyfarwyddiadau Cyflwyno
Rhaid cydymffurfio â’r canllawiau canlynol ar gyfer cyflwyno’ch gwaith:

Elfen 1: Ymchwil ac Ymchwilio (Tua 2500 o eiriau)
Ymchwilio ac Archwylio i bwnc neu syniad y gallwch ddangos sgiliau craidd eich cwrs drwyddo. Gall hyn hefyd gynnwys archwiliad o'ch sgiliau galwedigaethol trosglwyddadwy yn ogystal ag unrhyw ddarganfyddiadau neu ddiddordebau ehangach sy'n berthnasol ac yn berthnasol. Mae angen cyflwyno’r gwaith hwn mewn arddull adolygiad llenyddol.

Elfen 2 - Datblygu, Cydweithio ac Archwilio
O'ch sylfaen ymchwil datblygwch eich archwiliad o syniadau a maes pwnc er mwyn dangos cymhwysiad ymarferol eich set sgiliau. Gellir cyflwyno tystiolaeth o’r gwaith hwn mewn sawl ffurf er enghraifft:

drafftiau o sgriptiau
- sgorau cerddoriaeth
- Nodiadau/fideos coreograffi
- Dyddiadur proses
- deunydd ategol i ddangos eich datblygiad
- Cynnwys amserlen gynhyrchu ac amserlen ymarfer
- Nodiadau o R&D gyda grŵp bach o actorion i ddechrau creu sgript.
- syniadau creadigol (castio / dylunio / sain / delweddau ac ati)



Elfen 3 - Perfformiad/Cyflwyniad Ymarferol
Creu cyflwyniad ymarferol personol, neu berfformiad trwy ymchwilio a
arbrofi. Rhaid arddangos/cyflwyno'r gwaith gorffenedig yn briodol o fewn y
disgwyliadau o ddisgyblaeth y prosiect.



Y Prosiect Portffolio Ymarfer

Rhestr wirio:

1) Tudalen glawr
2) Tudalen Cynnwys
3) Cyflwyniad
4) Adolygiad Llenyddol
5) Tystiolaeth o Ddatblygiad
6) Perfformiad/Cyflwyniad – fel linc 
7) Llyfryddiaeth


Dylai'r portffolio ddangos y cysylltiad rhwng theori ac ymarfer drwyddo trylwyredd academaidd, egwyddorion y diwydiant creadigol, a rhoi meddwl creadigol ar waith, archwilio ymarferol (yn annibynnol ac ar y cyd) a datblygiad eich gwaith prosiect. Bydd tasgau'n cael eu gosod yn gynnar, ond disgwylir iddynt ddod i mewn ar ddiwedd y modiwl a dylid eu datblygu drwy gydol y modiwl.



Cyflwyniad, Cynllunio, Cynnwys Cyfryngau a Gwaith Ysgrifenedig:
· Dylid cynnwys ffeiliau cyfryngau ategol a’u labelu’n briodol.
· Dylai cyflwyniadau gael eu cyflwyno fel ffeil PowerPoint neu PDF, neu fel dolen we i’r fersiwn ar-lein.
· Dylai cyflwyniadau sy’n defnyddio deunydd fideo neu sain gynnwys y ffeiliau cyfryngau wrth eu cyflwyno.
· Dylid darparu PDFs ar gyfer sgriptiau a dogfennau ategol eraill lle bo’n briodol.
· Dylid fformatio sgriptiau’n gywir.
· Rhaid cyflwyno deunydd fideo drwy hyperddolen i fideo "heb ei restru" ar YouTube.
· Rhaid i ddeunydd ymchwil gynnwys cyfeiriadau at bob cynnwys allanol a ddefnyddiwyd (llyfrau, delweddau, gwefannau, ffilmiau ac ati), wedi’i gyfeirnodi’n llawn yn unol â Chanllaw Cyfeirnodi Harvard y brifysgol.
· Rhaid cyflwyno deunydd allanol ar-lein fel hyperddolen mewn dogfen Word, ac mae’n rhaid i’r ddolen aros yn weithredol tan o leiaf banel arholi terfynol y flwyddyn academaidd.
· Dylai fersiynau electronig o’r portffolio gael eu cynnwys mewn ffolder gydag enw wedi’i labelu fel a ganlyn:
Enw’r Myfyriwr_Rhif Myfyriwr_Côd y Modiwl
 E.e. Jane Davies_180000_ADPA6000
· Bydd tiwtoriaid yn rhoi cyngor ar y fformat cyflwyno penodol yn ôl natur y gwaith.

Gwaith Ymarferol
Bydd trefniadau penodol ar gyfer cyflwyno/arddangos gwaith ymarferol yn cael eu gwneud yn ôl natur y gwaith.

Gwaith Ysgrifenedig
· Dylai’r ffeil(iau) gael eu cynnwys mewn ffolder gyda’r label canlynol:
RhifMyfyriwr_CôdyModiwl_RhifTasg
 E.e. 170000_CAMF6002_2
· Dylai ffolderi sy’n cynnwys ffeiliau o wahanol fformatau a chynnwys fod wedi’u labelu’n glir ac wedi’u trefnu’n systematig.
· Rhaid cyflwyno’r ffeiliau fel rhan o’ch ffolder portffolio digidol drwy Moodle erbyn y dyddiad cau.
· Lle bo’n bosibl, dylid rhoi’r ffeiliau mewn ffolder Zip i hwyluso’r broses o lwytho i fyny ac i lawr o Moodle.


	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt; dylech ddefnyddio adolygiadau ysgolheigaidd a ffynonellau gwreiddiol, lle bo’n briodol (er enghraifft, erthyglau ymchwil a adolygwyd a/neu ddeunyddiau gwreiddiol sy’n briodol i’r ddisgyblaeth).    Dylech ddarparu tystiolaeth i ddangos eich bod wedi cael mynediad i ystod eang o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  1: Dangoswch eich ymchwil a'ch gwybodaeth yn eich portffolio a'ch cyflwyniad ymarferol.
2: Arddangos sgiliau deallusol yn eich dewis ac ymchwil o'ch dewis faes astudio.
3: Archwilio ymchwil pellach yn annibynnol ac yn greadigol gan ddefnyddio dulliau ymchwiliol perthnasol er mwyn cynhyrchu ymateb.


2. Sgiliau Gwybodaeth a Dealltwriaeth
Ar lefel 6, dylech allu arddangos gwybodaeth gydlynol a manwl a dealltwriaeth systematig o'r maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth. Dylech fod yn ymwybodol o ansicrwydd ac amwysedd gwybodaeth a’r cyfyngiadau arni.  Mae’n rhaid i’ch gwaith ddangos ehangder cynyddol eich gwybodaeth a’ch dealltwriaeth systematig o gysyniadau ac egwyddorion gwaelodol sy’n gysylltiedig â’r maes pwnc.  Mae  gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati yn ystyrlon i ddangos eich dealltwriaeth.  Hefyd, bydd eich marc/gradd yn amodol ar y graddau rydych chi’n arddangos eich gwybodaeth a’ch dealltwriaeth; yn ddelfrydol, dylai’r ddwy fod yn gyflawn ac yn fanwl, ac wedi’u trin a’u trafod yn gynhwysfawr. 

Canllawiau penodol i'r asesiad hwn: 1: Defnyddio gwybodaeth a sgiliau o'ch ymchwil a modiwlau blaenorol i greu, arloesi a datblygu briff eich prosiect annibynnol.
2: Arddangos eich datblygiad o wybodaeth a dealltwriaeth o'ch maes astudio penodol yn eich tasgau ymarferol.
3: Defnyddio annibyniaeth meddwl a gwerthuso beirniadol wrth gynhyrchu darn o waith annibynnol,

3. Sgiliau Gwybyddol a Deallusol
Dylech allu: gwerthuso’n feirniadol dystiolaeth, dadleuon, tybiaethau, cysyniadau haniaethol a data y mae rhai ohonynt ar ben blaen disgyblaeth (ac a allai fod yn anghyflawn) er mwyn dyfeisio a chynnal dadleuon, ffurfio barn a/neu ddatrys problemau; disgrifio a rhoi sylwadau ar agweddau penodol ar ymchwil cyfredol, neu ysgolheictod uwch cyfatebol, yn y ddisgyblaeth.  Rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis. Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech bob amser ddarparu cyfiawnhad ar gyfer eich dadleuon a’ch barn.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i ffurfio barn gadarn a dadleuon argyhoeddiadol trwy ddefnyddio data a chysyniadau.  Mae casgliadau cadarn, dilys yn hanfodol ac mae’n rhaid iddynt ddeillio o gynnwys eich gwaith.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  1: Arddangos eich gallu i syntheseiddio a datblygu syniadau yn annibynnol.
2: Arddangos eich gallu i ddefnyddio'ch ymchwil yn effeithiol ac yn briodol.
3: Defnyddio eich ymchwil yn effeithiol i danategu datblygiad eich dewis faes astudio.


4. Sgiliau Ymarferol
Ar lefel 6, dylech allu cymhwyso’r dulliau a’r technegau rydych wedi’u dysgu er mwyn adolygu, cadarnhau, ymestyn a chymhwyso eich gwybodaeth a’ch dealltwriaeth, a chychwyn a chyflawni prosiectau. Byddwch yn defnyddio’n gywir dechnegau dadansoddi ac ymholi sefydledig sy’n berthnasol i’r ddisgyblaeth, a’u cymhwyso mewn cyd-destunau cymhleth ac anrhagweladwy, er mwyn dyfeisio a chynnal dadleuon a/neu ddatrys problemau.  Dylech allu llunio cwestiynau priodol er mwyn cyrraedd ateb - neu ddynodi ystod o atebion.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw neu’r amgylchiadau hynny, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, y gall rhai ohonynt fod yn arloesol ac yn greadigol.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  Dylech ddangos ymwybyddiaeth o gyfyngiadau cysyniadau a theorïau wrth eu cymhwyso mewn cyd-destunau penodol.

Canllawiau penodol i'r asesiad hwn:  1: Arddangos eich gallu i ddefnyddio ystod eang o ddulliau a thechnegau i ymgysylltu'n greadigol ac yn ymarferol â'ch dewis brosiect.
2: Arddangos lefel uchel o sgiliau ymarferol i arloesi a chreu deunyddiau i'w cyflwyno.
3: Dangos lefel uchel o flaengaredd a chyfrifoldeb personol wrth reoli eich prosiect.



5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth i raddedigion sy’n gofyn am arfer menter a chyfrifoldeb personol a gwneud penderfyniadau mewn amgylchiadau cymhleth ac anrhagweladwy.   Mae hyn yn cynnwys dangos:  y gallu i ddysgu ar gyfer datblygiad proffesiynol i wella sgiliau presennol a chaffael cymwyseddau newydd o natur broffesiynol a fydd yn eich galluogi i ymgymryd â chyfrifoldeb sylweddol o fewn sefydliadau; eich bod yn gallu cychwyn a chwblhau tasgau a gweithdrefnau, boed yn unigol a/neu’n gydweithredol; eich bod yn gallu defnyddio cyfryngau priodol i gyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol; rhuglder mynegiant; eglurder ac effeithiolrwydd o ran cyflwyniad a threfn.  Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn:  
1: Dangos lefel uchel o gyfrifoldeb personol wrth gynllunio eich dysgu eich hun a rheoli amser.
2: Arddangos lefel uchel o allu i gychwyn a chwblhau tasgau o fewn canllawiau proffesiynol eich astudiaeth maes.
3: Trefnu eich gwybodaeth a'ch dysgu yn effeithiol a chyflwyno'ch gwaith yn briodol mewn modd y gall cynulleidfaoedd arbenigol ac anarbenigol ei ddeall










	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Tudalen 5 o 10


	Meini Prawf Asesu Generig 
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth
.
	20
	

	
	
	

	2. Sgiliau Gwybodaeth a Dealltwriaeth

	20
	

	
	
	

	3. Sgiliau Gwybyddol a Deallusol

	20
	

	
	
	

	4. Sgiliau Cymhwyso Ymarferol 

	20
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol

	20
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	







	MEINI PRAWF ASESU GENERIG



	Lefel 6

	Yn unol â’r Framework for Higher Education Qualifications, ar ddiwedd Lefel 6 dylai fod gan fyfyrwyr wybodaeth gydlynol a manwl a dealltwriaeth systematig o’u maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth.  Byddant yn gallu defnyddio technegau dadansoddi ac ymholi sefydledig yn gywir o fewn disgyblaeth, gan ddefnyddio’u dealltwriaeth gysyniadol i ddyfeisio a chynnal dadleuon a/neu i ddatrys problemau.  Dylent fod yn ymwybodol o ansicrwydd ac amwysedd gwybodaeth a’r cyfyngiadau arni.  Dylent allu gwerthuso’n feirniadol dystiolaeth, dadleuon, tybiaethau, cysyniadau haniaethol a data (a allai fod yn anghyflawn), i lunio barn, ac i fframio cwestiynau priodol er mwyn cyrraedd ateb - neu ddynodi ystod o atebion. Byddant yn cymhwyso’r dulliau a’r technegau maent wedi’u dysgu i adolygu, cadarnhau, ymestyn a chymhwyso eu gwybodaeth a’u dealltwriaeth, a chychwyn a chyflawni prosiectau. Bydd ganddynt y gallu i reoli eu dysgu eu hunain, a manteisio ar adolygiadau ysgolheigaidd a ffynonellau gwreiddiol (er enghraifft, erthyglau ymchwil a adolygwyd a/neu ddeunyddiau gwreiddiol sy’n briodol i’r ddisgyblaeth). Byddant yn arddangos y rhinweddau a'r sgiliau trosglwyddadwy angenrheidiol ar gyfer cyflogaeth sy’n gofyn am y canlynol: arfer menter a chyfrifoldeb personol; gwneud penderfyniadau mewn cyd-destunau cymhleth ac anrhagweladwy; y gallu i ddysgu sydd ei angen i ymgymryd â hyfforddiant pellach priodol o natur broffesiynol neu gyfatebol. 



	Lefel 6
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan. Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth sydd wedi’i seilio ar ymchwil, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth sydd wedi’i seilio ar ymchwil, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Defnydd da iawn o gyfeirnodi, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy, sydd wedi’i seilio ar yr ymchwil diweddaraf.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy, sydd wedi’i seilio ar yr ymchwil diweddaraf.  Sgiliau cyfeirnodi ar lefel uchel, wedi’u cymhwyso’n gyson ac yn broffesiynol.

	Gwybodaeth a dealltwriaeth
(Gwybodaeth gydlynol a manwl a dealltwriaeth systematig o'r maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth.)

	Bylchau mawr yn y wybodaeth a’r ddealltwriaeth systematig o’r maes pwnc.  Anghywirdebau sylweddol. Dim ymwybyddiaeth o wybodaeth am yr ymchwil diweddaraf a/neu o ysgolheictod uwch yn y ddisgyblaeth. 

	Bylchau yn y wybodaeth, gyda dealltwriaeth systematig arwynebol yn unig. Rhai anghywirdebau sylweddol a/neu ddeunydd amherthnasol.   Dim ymwybyddiaeth o wybodaeth am yr ymchwil diweddaraf a/neu o ysgolheictod uwch yn y ddisgyblaeth. 
	Gwybodaeth a dealltwriaeth systematig gyfyngedig o’r cysyniadau a’r egwyddorion perthnasol yn y maes pwnc sydd i raddau cyfyngedig, wedi’u seilio ar ymchwil ac ysgolheictod cyfredol.  
	Mae’r wybodaeth yn gymharol fanwl a chywir gyda dealltwriaeth systematig dda o’r maes astudio ac i ryw raddau, o ymchwil ac ysgolheictod cyfredol. 
	Mae’r wybodaeth yn gymharol helaeth, gydlynol a manwl.   Arddengys ddealltwriaeth dda iawn o ehangder a manylder safbwyntiau sefydledig, ac mae’r gwaith, yn rhannol o leiaf, wedi’i seilio’n dda ar ymchwil ac ysgolheictod cyfredol.  
	Gwybodaeth a dealltwriaeth systematig gydlynol, fanwl, ragorol o egwyddorion a theorïau ymchwil ac ysgolheictod cyfredol.  Ymwybyddiaeth glir o heriau i safbwyntiau sefydledig a chyfyngiadau’r sail wybodaeth.
	Gwybodaeth a dealltwriaeth systematig gydlynol, fanwl, eithriadol o egwyddorion a theorïau’r pwnc, wedi’u seilio’n dda ar ymchwil ac ysgolheictod cyfredol.  Ymwybyddiaeth feirniadol, soffistigedig a manwl o amwyseddau a’r cyfyngiadau ar wybodaeth. 

	Sgiliau gwybyddol a deallusol 
(Meddwl cysyniadol a beirniadol, dadansoddi, synthesis a gwerthuso ymchwil, tybiaethau, cysyniadau haniaethol a data (a allai fod yn anghyflawn); rhesymeg, dadl a barn).  
	Gwaith hollol neu bron yn hollol ddisgrifiadol.  Fawr ddim neu ddim dadansoddi, synthesis neu werthuso. 
Wedi methu datblygu dadleuon, gan arwain at farn afresymegol neu annilys.  Cyffredinoliadau heb sail, wedi’u gwneud heb ddefnyddio unrhyw dystiolaeth gredadwy.

	Gwaith disgrifiadol ar y cyfan, gyda defnydd arwynebol o werthuso beirniadol.  Datblygu gwan ar ddadleuon a barn.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at feddwl beirniadol, dadansoddi, synthesis a gwerthuso, gan dueddu tuag at ddisgrifio. 
Peth tystiolaeth i gefnogi dadleuon a barn cynyddol ond gall y rhain fod heb eu datblygu’n ddigonol neu ag ychydig o anghysondeb / camddehongli. 
Yn haeru’n hytrach na dadlau achos. 

	Rhywfaint o feddwl beirniadol, dadansoddi, synthesis a gwerthuso. Gall ddadansoddi cysyniadau a data newydd a/neu haniaethol heb arweiniad.
Ymwybyddiaeth gynyddol o wahanol safbwyntiau, a gallu i ddefnyddio tystiolaeth (a allai fod yn anghyflawn) i gefnogi’r ddadl.
Dadleuon dilys a barn resymegol ar y cyfan.  Rhywfaint o duedd i haeru / datgan barn yn hytrach na dadlau ar sail rheswm a thystiolaeth. 
	Meddwl beirniadol, dadansoddi, synthesis a gwerthuso cadarn gan arddangos meddwl beirniadol.  Gallu i ddyfeisio a chynnal dadleuon argyhoeddiadol ac i adolygu dibynadwyedd, dilysrwydd ac arwyddocâd tystiolaeth (a allai fod yn anghyflawn) er mwyn llunio barn briodol a dilys ar y cyfan. 

	Meddwl beirniadol, dadansoddi, synthesis a gwerthuso rhagorol. Gallu i ymchwilio i wybodaeth groes neu anghyflawn a llunio dadleuon cadarn, argyhoeddiadol a barn soffistigedig.  Rhywfaint o dystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael ar y maes a’r cysyniadau ehangach.  

	Meddwl beirniadol, dadansoddi, synthesis a gwerthuso eithriadol wedi’u seilio ar dystiolaeth a ddewiswyd yn ddoeth.  
Gallu i ymchwilio i wybodaeth groes neu anghyflawn a llunio dadleuon cadarn, argyhoeddiadol a barn soffistigedig, fanwl.  Tystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael ragorol ar y maes a’r cysyniadau ehangach.  

	Sgiliau ymarferol
(Cymhwyso / defnyddio offer a thechnegau sefydledig yn gywir; cychwyn a chyflawni prosiectau; llunio atebion i ddatrys problemau mewn cyd-destunau cymhleth ac anrhagweladwy.) 
	Defnydd cyfyngedig, neu ddim defnydd o ddulliau, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Dealltwriaeth gyfyngedig o gymhwyso theori i arfer neu o wneud cysylltiadau priodol rhwng y ddau. 
Sgiliau datrys problemau gwan iawn mewn cyd-destunau cymhleth ac anrhagweladwy.  
	Cymhwyso dulliau, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Dealltwriaeth wan o gymhwyso theori i arfer, gyda thystiolaeth achlysurol yn unig o wneud cysylltiadau priodol rhwng y ddau.  Sgiliau datrys problemau gwan mewn cyd-destunau cymhleth ac anrhagweladwy.  


	Ymwybyddiaeth ddigonol a chymhwyso dulliau, deunyddiau, offer a/neu dechnegau sefydledig mewn modd priodol ar y cyfan.
Gwerthfawrogiad sylfaenol o gyd-destun y cymhwyso.  Gwybodaeth a dealltwriaeth ddamcaniaethol wedi’u cymhwyso’n ymarferol, ond heb wneud cysylltiadau rhesymegol rhwng y ddau bob tro. 
Gall ddynodi problemau a chynnig atebion sylfaenol mewn cyd-destunau cymhleth ac anrhagweladwy heb werthfawrogi’r cymhlethdod yn llawn.  
	Cymhwyso dulliau, deunyddiau, offer a/neu dechnegau safonol mewn modd da a phriodol.
Gwerthfawrogiad eglur o gyd-destun y cymhwyso.  Cymhwyso theori i arfer mewn modd cyson, cywir a rhesymegol ar y cyfan, gan wneud cysylltiadau priodol rhwng y ddau. 
Gall ddynodi problemau a chynnig atebion priodol ar y cyfan mewn cyd-destunau cymhleth ac anrhagweladwy.
	Cymhwyso ystod o ddulliau, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso, gyda mewnwelediad treiddgar.   Gall ddynodi problemau a chynnig atebion priodol mewn cyd-destunau cymhleth ac anrhagweladwy.
Tystiolaeth o beth arloesi a chreadigrwydd. 
	Cymhwyso ystod o ddulliau, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn dreiddgar. 
Mae’r cymhwyso a’r defnyddio’n mynd y tu hwnt i gonfensiynau sefydledig.  Gall ddynodi problemau cymhleth a chynnig atebion rhagorol.  Arloesi a chreadigrwydd yn amlwg.
	Lefelau eithriadol o sgiliau cymhwyso a defnyddio mewn cyd-destunau ymarferol, anrhagweladwy, gan dynnu’n fedrus ar yr ymchwil diweddaraf yn y ddisgyblaeth.  Gall ddynodi problemau cymhleth a chynnig atebion soffistigedig.  Cymathu a datblygu prosesau a thechnegau blaenllaw.

	Sgiliau trosglwyddadwy ar gyfer bywyd ac arfer proffesiynol
(Arfer menter a chyfrifoldeb personol; datblygiad proffesiynol; cychwyn  a chwblhau tasgau a gweithdrefnau: yn unigol a / neu’n gydweithredol; defnyddio cyfryngau priodol i gyfathrebu’n effeithiol; rhuglder mynegiant; eglurder ac effeithiolrwydd o ran cyflwyniad a threfn.)
	Cyfrwng cyfathrebu yn amhriodol neu wedi’i gam-gymhwyso.
Mae’r gwaith wedi’i strwythuro’n wael, yn ddi-drefn, a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Fawr ddim neu ddim tystiolaeth o ymreolaeth (neu o gydweithio, pan fo’n berthnasol) wrth gwblhau tasgau. Fawr ddim neu ddim tystiolaeth o’r sgiliau sy’n ofynnol ar gyfer cyflogaeth i raddedigion. 


	Cyfrwng cyfathrebu wedi’i ddylunio’n wael a/neu ddim yn addas at y gynulleidfa. 
Mae’r gwaith wedi’i gyflwyno’n wael mewn modd digyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Menter annibynnol (neu gydweithio, os ydy’n berthnasol), wan. Tystiolaeth gyfyngedig o’r sgiliau sy’n ofynnol ar gyfer cyflogaeth i raddedigion. 
	Gall gyfathrebu mewn cyfrwng addas ond gyda lle i wella. 
Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad mewn mannau yn y gwaith.  Gall weithio fel rhan o dîm, ond gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol sy’n ofynnol ar gyfer cyflogaeth i raddedigion, gyda rhai meysydd o fân wendid. 
	Gall gyfathrebu’n effeithiol mewn fformat addas, ond gall fod â mân wallau.
Mae’r gwaith yn gydlynol a threfnus ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp
Arddengys y sgiliau sy’n ofynnol ar gyfer cyflogaeth i
raddedigion, gyda rhai meysydd o gryfder a rhai o fân wendid. 
	Gall gyfathrebu’n dda, yn hyderus ac yn gyson mewn fformat addas.
Mae’r gwaith yn gydlynol, yn rhugl, wedi’i strwythuro’n dda ac yn drefnus.  Gall weithio’n dda iawn yn ymreolaethol a/neu fel rhan o dîm, gyda chyfraniadau da iawn at weithgareddau grŵp. 
Arddengys sgiliau da iawn ar gyfer cyflogaeth i raddedigion, gyda mân wendid achlysurol yn unig. 
	Gall gyfathrebu’n broffesiynol, yn hyderus ac yn gyson mewn fformat addas.
Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n ymreolaethol gyda menter.  Lle bo’n berthnasol gall weithio’n broffesiynol o fewn tîm, gan ddangos sgiliau arwain fel y bo’n briodol, gan reoli gwrthdaro a chan fodloni ymrwymiadau. Arddengys sgiliau rhagorol ar gyfer cyflogaeth i raddedigion ac awydd i ddatblygu ymhellach. 
	Gall gyfathrebu gyda lefel eithriadol o uchel o broffesiynoldeb. 
Mae’r gwaith yn eithriadol o gydlynol, yn rhugl iawn ac wedi’i gyflwyno’n broffesiynol. Gall weithio’n eithriadol o dda a phroffesiynol o fewn tîm, gan ddangos sgiliau arwain uwch. Arddengys sgiliau eithriadol ar gyfer cyflogaeth i raddedigion ac awydd i ddatblygu ymhellach. 



MAE'R DDOGFEN HON AR GAEL HEFYD YN SAESNEG

